AIŠKINAMASIS RAŠTAS

Dėl bešeimininkio turto priėmimo Molėtų rajono savivaldybės nuosavybėn

1. Parengto tarybos sprendimo projekto tikslai ir uždaviniai:

Tikslas – priimti Molėtų rajono savivaldybės nuosavybėn bešeimininkį nekilnojamąjį turtą – katilinę (šakniavaisių) (koordinatės X 6108917, Y 607472), esančią Molėtų r. sav., Joniškio sen., Žaugėdų k. ir apskaityti Molėtų rajono savivaldybės administracijos (kodas 188712799) buhalterinėje apskaitoje.

1. Siūlomos teisinio reguliavimo nuostatos:

Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių, patvirtintų Lietuvos Respublikos Vyriausybės 2004 m. gegužės 26 d. nutarimu Nr. 634 ,,Dėl Bešeimininkio, konfiskuoto, valstybės paveldėto, į valstybės pajamas perduoto turto, daiktinių įrodymų, lobių ir radinių perdavimo, apskaitymo, saugojimo, realizavimo, grąžinimo ir pripažinimo atliekomis taisyklių patvirtinimo“, 3.2 papunktis reglamentuoja, kad bešeimininkis daiktas perimamas pagal įsigaliojusį teismo sprendimą, kuriuo daiktas, neturintis savininko (ar jo savininkas nežinomas), pripažintas bešeimininkiu ir perduotas savivaldybei. Daikto pripažinimo bešeimininkiu procesą inicijuoja ta savivaldybės institucija ar įstaiga, kurių žinioje toks daiktas yra arba kurie sužino apie tokio daikto buvimą. Perėmus bešeimininkį turtą savivaldybės nuosavybėn, turtas bus tinkamai apskaitytas, prižiūrėtas ir panaudotas.

1. Laukiami rezultatai:

Šiuo statiniu domisi Molėtų r. sav. gyventojai, todėl užregistravus turtą Molėtų rajono savivaldybės nuosavybėn, atsiras galimybė turtą įtrauki į Molėtų rajono savivaldybės viešame aukcione parduodamo nekilnojamojo turto ir kitų nekilnojamųjų daiktų sąrašą ir skelbti pardavimą.

1. Lėšų poreikis ir jų šaltiniai:

Bus reikalingos lėšos turto kadastriniams matavimams atlikti ir teisinei registracijai. Išlaidų finansavimo šaltinis – savivaldybės biudžeto lėšos.

1. Kiti sprendimui priimti reikalingi pagrindimai, skaičiavimai ar paaiškinimai.

Utenos apylinkės teismo 2020 m. rugsėjo 22 d. sprendimas.